PATVIRTINTA

Lietuvos mokinių neformaliojo

švietimo centro direktoriaus

 2018 m. vasario 6 d. įsakymu Nr. R1-83

**2018 M. LIETUVOS JAUNIŲ, JAUNUČIŲ IR VAIKŲ**

**ORIENTAVIMOSI SPORTO SLIDĖMIS ČEMPIONATŲ**

**N U O S T A T A I**

**I. TIKSLAS IR UŽDAVINIAI**

 1. Čempionatų tikslas – skatinti mokinius sistemingai sportuoti, ugdyti garbingos kovos ir kilnaus elgesio principus.

 2. Uždaviniai:

 2.1. populiarinti orientavimosi sportą slidėmis, ieškoti gabių, talentingų vaikų.

 2.2. išaiškinti stipriausias komandas ir stipriausius atskirų amžiaus grupių sportininkus.

**II. VARŽYBŲ ORGANIZAVIMAS IR VADOVAVIMAS**

3. Varžybas organizuoja Lietuvos mokinių neformaliojo švietimo centras (toliau – LMNŠC), Lietuvos orientavimosi sporto federacija.

4. Varžybas vykdo orientavimosi sporto klubai pagal patvirtintą tvarkaraštį:

4.1. čempionatas vidutinėje ir ilgoje trasoje 2018 02 17–18, Vanagkalns, Jaunpiebalgos rajonas, Latvija, OK „Meridians“.

4.2. čempionatas sprinto ir estafečių trasoje 2018 03 03–04, Senasalis, Vilniaus r., OK „Fortūna“.

**III. DALYVIAI**

5. Varžybose dalyvauja sporto mokyklų, sporto centrų, klubų, jaunimo turizmo centrų, moksleivių namų, kitų papildomojo ugdymo įstaigų komandos.

6. Varžybos vykdomos šiose amžiaus grupėse (M – mergaitės, V – berniukai,):

M, V – 14 (vaikų) - gim. 2004 m. ir jaunesni;

M, V – 16 (jaunučių) - gim. 2002–2003 m.;

M, V – 18 (jaunių) - gim. 2000–2001 m.

**IV. ATRANKA**

7. OSS čempionatuose gali startuoti visi norintys. Estafetėse be konkurencijos gali startuoti nepilnos ir jungtinės komandos.

**V. PASIŽYMĖJIMO SISTEMA**

8. Pasižymėjimo sistema - SPORTident AIR+.

8.1. Nuomojantis SPORTident SIAC korteles iš varžybų organizatorių, nuomos kaina vienai varžybų dienai - 1,0 € (SIAC kortelių skaičius ribotas), SI korteles - 0,5 €.

**VI. STARTO TVARKA**

9. Traukiami asmeniniai burtai, starto intervalai nereglamentuojami, stipresniųjų grupės neišskiriamos.

**VII. NUGALĖTOJŲ NUSTATYMAS**

10. Asmeninėse varžybose dalyvių vietos nustatomos pagal trasoje sugaištą laiką.

11. Estafečių varžybose komandos vieta nustatoma pagal komandos dalyvio finišo laiką paskutiniame etape. Estafetės komandą sudaro 3 sportininkai.

**VIII. APDOVANOJIMAI**

12. Asmeninių ir estafečių varžybų nugalėtojai ir prizininkai (I–III vietos) apdovanojami medaliais ir diplomais.

12.1. Estafečių varžybų komandos nugalėtojos (I vietos) – taurėmis.

12.2. Asmeninių varžybų čempionų treneriai apdovanojami padėkos raštais. Čempionai turi prisistatyti į sekretoriatą ir nurodyti organizatoriams savo trenerio vardą pavardę.

**IX. DALYVIŲ PRIĖMIMO SĄLYGOS**

13. LMNŠC dalinai apmoka varžybų organizavimo išlaidas (varžybų teisėjavimo ir nugalėtojų apdovanojimo).

14. Kitoms varžybų organizavimo išlaidoms padengti dalyviai moka po 4 € 1 žm./1 d. mokestį.

15. Už registruotą, bet neatvykusį dalyvį komandos vadovai moka ½ numatyto mokesčio už 1 žm./1 d. baudos mokestį.

16. Pavėluota registracija galima tik esant laisvoms vietoms ir su 1,5 karto didesniu 1 žm./1  d. mokesčiu.

17. Visas dalyvių ir trenerių (vadovų) komandiravimo išlaidas apmoka siunčianti organizacija.

18. Visus finansinius atsiskaitymus atlieka čempionatą vykdantis klubas.

**X. IŠANKSTINĖ REGISTRACIJA, PARAIŠKOS**

19. Preliminarios vardinės paraiškos, nurodant dalyvio vardą, pavardę, gimimo metus, amžiaus grupę, pateikiamos vykdančiam klubui ne vėliau kaip paskutinį pirmadienį iki varžybų pradžios internete <https://lof.lv/pieteikumi/?lng=en> ir <www.dbsportas.lt/lt/varz>.

20.Papildoma informacija:

LMNŠC – Tomas Stankevičius, tel. +370 687 11142, el paštas *tomassta@gmail.com*.

OK „Fortūna“ – Regimantas Januškevičius, tel. +370 613 25557, el. paštas, lazeriai01@gmail.com.

21. Atvykę į varžybas komandų vadovai teisėjų kolegijai pateikia atstovaujamos organizacijos vadovo patvirtintą ir gydytojo vizuotą paraišką, kurioje nurodoma: kolektyvo pavadinimas, dalyvio vardas, pavardė, gimimo metai, amžiaus grupė.

**XI. BAIGIAMOSIOS NUOSTATOS**

22. Informaciją apie tikslią varžybų vietą, atvykimo schemas, nakvynę ir kt. vykdantis klubas pateikia ne vėliau kaip prieš 10 dienų iki varžybų pradžios.

23. Esant nepalankioms oro sąlygoms vykdyti varžybas, čempionato datos, vieta ar programa gali būti pakeista arba gali būti paskelbta, kad čempionatai neįvyks. Apie čempionatų datų pakeitimą bus informuota ne vėliau kaip iki paskutinio trečiadienio prieš varžybas 12.00 val.

24. Komandų vadovai atsako:

24.1. už dokumentų pateikimą;

24.2. už dalyvių saugumą kelionės ir varžybų metu;

24.3. už tinkamą mokinių elgesį varžybų ir laisvalaikio metu.

––––––––––––––––––––––––––

Parengė

LMNŠC metodininkas

Tomas Stankevičius, tel. 8 687 11142

El. paštas tomas.stankevicius@lmnsc.lt